Katso, mitä olet saanut aikaan. Olet rakentanut utopian -
ja johdattanut kuuliaisia sieluja tuonpuoleiseen.
Mutta eikö marginaaliin jäämisen sijaan olisi mielekkäämpää olla tähti?
Kulttijohtajat haluavat mainetta ja kunniaa.
Kulissien pitää olla kunnossa,
vaikka niiden takana tapahtuisi kaikenlaista kamalaa ja rikollista.
Erityisen ahkerasti ja luovasti imagoaan osasi puunata Shoko Asahara,
japanilaisen Korkein totuus -kultin johtaja.
Ennen nousuaan kyseenalaiseen maineeseen Tokion metron myrkkykaasuiskulla -
Asahara oli vuosikymmenen ajan luonut imagoa hengellisenä guruna,
TV-esiintyjänä -
ja edullisen bento-lounasketjun omistajana.
Asahara mainosti toimintaansa varsin aktiivisesti.
Hän leijuu!
Yhteiskuntana emme osanneet aavistaakaan, että ryhmä oli niin väkivaltainen.
Emme lainkaan.
Mestarin opeilla voit itsekin selvittää, mitä kaikkea pystyt kätkemään -
taidokkaan PR-verhon taakse.
Oletko valmis lähikuvaan?
NÄIN TULLAAN KULTTIJOHTAJAKSI
MUISTA IMAGONHALLINTA
Shoko Asahara perusti Korkein totuus -ryhmän vuonna 1984 -
joogaa ja meditointia varten.
Hänestä huokui lempeyttä -
ja eräänlaista isällistä voimaa.
Vuosia myöhemmin hän teki ryhmästään tappavan kultin,
jonka jäsenet olivat valmiita uhraamaan omansa ja muiden hengen -
puhdistaakseen maailman.
PUHDISTA
Ennen menestyksen salaisuuksiin paneutumista -
tutustutaan hieman guruun itseensä.
ASAHARA EI SYNTYNYT KULTALUSIKKA SUUSSA
Asahara syntyi vuonna 1955 -
hyvin köyhään perheeseen Kyūshūn saarella.
Hänen toinen silmänsä oli lähes sokea ja toinen hyvin huononäköinen.
Hänet lähetettiin jo lapsena näkövammaisten sisäoppilaitokseen.
Asahara koki perheensä hylänneen hänet.
Sisäoppilaitokseen joutuminen sai hänet tuntemaan itsensä hylätyksi.
ASAHARA LOI OMAN POLKUNSA KOHTI VALAISTUMISTA
Hän opiskeli akupunktiota ja yrttilääkintää.
Tiibetinbuddhalaisuus kiinnosti häntä.
Hän matkusti Intiaan ja harjoitti meditointia Himalajalla.
Vähitellen hän kehitti ajatuksen -
uudesta tavasta pelastaa maailma.
Hän loi hyvin utopistisen vision uudesta maailmasta.
ASAHARAN SEURAAJAT PITIVÄT HÄNTÄ SUPERSANKARINA
Ne jotka uskoivat Shoko Asaharaan,
pitivät häntä miehistä viisaimpana.
Eivät oikeastaan edes miehenä, vaan jonkinlaisena jumalhahmona.
Joissakin lehtijutuissa hänen väitettiin osaavan levitoida.
Se oli yksi hänen "supervoimistaan".
Lisäksi hän osasi muka lukea ajatuksia.
Asaharan kylpyvettä pidettiin pyhänä, koska se oli koskenut hänen kehoaan.
Myös hänen verensä oli pyhää.
Ensimmäisten 10 vuotensa aikana -
Korkein totuus sai 10 000 jäsentä Japanista ja noin 40 000 maailmalta.
Asahara itse nousi jonkinmoiseksi julkkikseksi,
eikä se tapahtunut vahingossa.
Jos tahdot kiillottaa julkisuuskuvaasi,
toimi kuten Asahara, niin pian menestys on taattu.
REKRYTOI VOITTAJIA
Kulttijohtajalle seuraajat eivät ole vain valtaistuin, jolla istua.
He ovat lähettiläitä.
Arvostetut tai kiinnostavat seuraajat hyödyttävät -
kulttia ja sen johtajaa, sillä he ovat hyvää mainosta.
He antavat kultista turvallisen ja luotettavan kuvan,
jolloin se houkuttelee ihmisiä puoleensa.
Asahara ei ollut ainoa, joka ymmärsi julkkisseuraajien arvon.
NXIVM-kultin Keith Raniere tarjosi julkkiksille erityisetuja -
houkutellakseen heitä ryhmäänsä.
Yksi heistä oli Allison Mack, joka päätyi lopulta telkien taakse -
osallistuttuaan kultin ihmiskauppa- ja seksirikoksiin.
SLA-sissijärjestön sieppaama ja aivopesemä perijätär Patty Hearst -
toi ryhmälle julkisuutta ja osallistui sen mukana pankkiryöstöön.
Anne Hamilton-Byrnen The Family -kultti puolestaan -
sai puhtia, kun hän hyödynsi arvostetun lääkärin Raynor Johnsonin -
seurapiirisuhteita rekrytoinnissaan.
Eliittiseuraajien houkuttelun suhteen Asaharan sanoma osui sopivaan saumaan.
Asahara teki nousuaan 1980-luvulla,
jolloin Japanissa elettiin materialismin aikaa.
Ostohuuma on vallannut japanilaiset.
Talouselämä kukoisti, mutta saako siitä lopulta tyydytystä?
Osa jäsenistä oli käynyt huippuyliopistoja.
He olivat pitkälle koulutettuja nuoria.
Jotkut heistä olivat tietokonevelhoja.
Korkein totuus -ryhmä veti puoleensa nuoria,
jotka eivät kokeneet nopeatahtista kulutusyhteiskuntaa omakseen.
Nuoret kaipaavat usein opastusta.
He etsivät itseään ja omaa polkuaan. Korkein totuus tarjosi vastauksia.
Uusia seuraajia tavoitteleva Asahara pitää puheita Japanin huippuyliopistoissa.
Hän lupaa yksinkertaisempaa ja merkityksellisempää elämää -
viehättävien apuvoimien tukemana.
Pian Asaharan koukkuun tarttuu kunnon saalis. Hideo Murai.
Tiedenero Murai lumoutuu Asaharan hengellisestä visiosta -
ja lupauksesta, jonka mukaan kaikki seuraajat saavat yliluonnollisia voimia.
Pian Murai hylkää ulkomaailman -
ja sulkeutuu pieneen selliin meditoimaan.
Asahara päättää hyötyä uuden opetuslapsensa kyvyistä -
ja pyytää Muraita kehittelemään oikoteitä valaistumiseen.
Murai keksii elektrodikypärän,
jonka on tarkoitus siirtää Asaharan aivoaaltoja suoraan seuraajille.
Murain tiedeosaaminen saa Asaharan unelmoimaan suuria.
Ajan mittaan unelmat paisuvat kammottaviksi tulevaisuusvisioiksi.
Taitavan rekrytoinnin ansiosta -
ryhmän jäsenmäärä kasvoi 35:stä reilusti yli tuhanteen vain vuodessa.
Tunnetut seuraajat tuovat kuitenkin mukanaan huomiota.
Miten varmistat, ettei sinusta ja ryhmästäsi saada väärää käsitystä?
OLE MALLIESIMERKKI
Hengellisen liikkeen johtamiseen -
ei riitä, että puhuu täydellisyydestä.
Se on näytettävä käytännössä.
Johtajan on tärkeää saada ihmiset uskomaan,
että hänessä on jotain pyhää, jotain erityisen puhdasta.
Asahara loi huolella hurskaan imagon.
Asahara halusi tulla nähdyksi oikeana uskonnollisena johtajana.
Hän sai siunauksen jopa itse dalai-lamalta.
Asahara säteili omaa puhtoisuuttaan ulkomaailmalle,
mutta vaati seuraajiltaan vielä enemmän yksityisesti.
Ryhmään tulijoiden piti heti aloittaa askeettinen harjoittelu.
Heidän piti istua tuntikausia, olla suljettuina pimeyteen -
tai roikkua ylösalaisin.
Seuraajat pinnistelivät harjoitellakseen yhä enemmän -
ja päästäkseen siten lähemmäs Asaharaa.
He uskoivat Asaharan toivovan heille valaistumista eli pelastusta -
ja sen vaativan kovia keinoja.
SYKSY 1988 SEITSEMÄN VUOTTA ENNEN METROISKUJA
Asaharan alokasleirin tukikohtana toimii -
ryhmän päämaja Fuji-vuoren juurella.
Ohjelmassa on -
pitkäkestoista meditointia,
paastoamista,
väkisin valvomista -
ja sähkösokkeja.
Pian asiat karkaavat käsistä.
Seuraaja Majima Teruyukilla alkaa olla vaikeuksia.
Asahara määrää muut rauhoittelemaan Teruyukia kylmällä vedellä.
Se ei auta.
Majiman sydän pysähtyy, ja hän kuolee.
Asahara pohtii seuraavaa siirtoa sisäpiirinsä kanssa.
Ryhmää on suojeltava kaikin keinoin.
Asahara käskee hävittää ruumiin.
Vaikka jäljet peitetään, ryhmässä on nyt uusi pulma.
Asahara määräsi ihmisen tekemään harjoituksia,
joiden piti johtaa henkiseen kasvuun.
Ihminen kuitenkin kuoli harjoitusten takia.
Mikä siis neuvoksi?
Tapaus saisi Asaharan näyttämään epäonnistujalta.
Mutta kuten käsikirja kertoo, pakko saa luovuuden kukoistamaan.
Asahara keksi siis uuden selityksen,
jonka mukaan Majima ei kyennyt -
saavuttamaan valaistumista ja totuutta omassa kehossaan.
Hän ei ollut valmis siihen.
Siksi hänen täytyi kuolla,
jotta hän voisi jälleensyntymän kautta yrittää uudelleen.
Hän kuitenkin kuoli gurun valvonnan alla,
mikä auttaisi hänet uudelle henkiselle tasolle.
Meneekö Asaharan selitys läpi seuraajille?
Menee tietenkin. Yhtä poikkeusta lukuun ottamatta.
Pari kuukautta myöhemmin -
yksi salailuun osallistuneista joutui tunnekuohun valtaan.
Hän kertoi muille aikovansa mennä poliisin puheille.
Se olisi ikävää.
Miten estät yhtä epäilevää Tuomasta vaarantamasta kaikkea?
Se on totta. Herramme on noussut. -En usko sitä.
ELIMINOI ERIÄVÄT MIELIPITEET
Pahimmat uhkaajasi ovat ne, jotka tietävät salaisuutesi.
Suurin uhka tulee sisäpiiristä.
Yksikin epäilijä on liikaa,
sillä epäilys on kulttijohtajan pahin painajainen.
Siksi mahdolliset vuotajat on hiljennettävä välittömästi.
Kuten Korkeinta totuutta epäilevä Shuji Taguchi.
Taguchi halusi kertoa kuolemantapauksesta ja ruumiin hävittämisestä poliisille.
"Jos Taguchi lähtee ja ilmiantaa ryhmän poliisille,
liikkeemme kärsii emmekä pysty pelastamaan maailmaa."
HELMIKUU 1989 KUUSI VUOTTA ENNEN METROISKUJA
Kun Asahara kuulee Taguchin aikeista,
hän käskee muutaman seuraajansa "puhdistaa" tämän mielen.
Se ei kuitenkaan riitä.
Asahara näkee ainoaksi vaihtoehdoksi Taguchin tappamisen.
Sitten sisäpiiriläiset hiovat jälleen taitojaan -
ruumiin hävittämisessä.
Asahara puolestaan päättää kääntää myös Taguchin kuoleman oppitunniksi.
Asahara määräsi Taguchin tapettavaksi,
sillä siten Taguchi pelastuisi Korkeimman totuuden näkökulmasta.
Kaipaatko selvennystä? Hyvä on.
Buddhalaisuudessa kaikki teot, hyvät ja pahat, vaikuttavat karmaan.
Jos tekee pahaa,
kerää itselleen huonoa karmaa, joka iskee takaisin -
ja vaikuttaa seuraavaan elämään.
MIKSI?
Asahara uskotteli seuraajilleen, että he tekisivät hyvää -
ja että Taguchi tahtoi satuttaa heitä kielimällä poliisille.
Se toisi Taguchille huonoa karmaa.
Asahara siis suojeli Taguchia huonolta karmalta.
Tappamalla hänet.
Lopulta ollaan siinä pisteessä,
että jokainen, joka nousee Korkeinta totuutta vastaan,
leimataan "totuuden viholliseksi".
Sillä tavalla Asahara oikeutti murhaamisen.
Asaharan seuraajat tyytyivät siihen.
Suuri yleisö voi toki suhtautua murhaamiseen vähemmän ymmärtävästi.
Onneksi käsikirja neuvoo, miten saat palautettua maineesi -
hymy huulilla.
HURMAA LEHDISTÖ
Media on kuin koira.
Laiminlyötynä se tonkii paikkoja ja kaivaa luurangot kaapista.
Koulutettuna se voi olla kulttijohtajan paras ystävä.
Hauku kuin koira.
Korkeimman totuuden kaltaiset ryhmät tarvitsevat mediaa -
saadakseen julkisuutta opeilleen.
Toisaalta mediasta voi myös tulla vihollinen.
Se saattaa hyökätä ryhmää vastaan.
Jokainen fiksu guru osaa pelata mediapeliä.
Sun Myung Moon varmisti myötämieliset otsikot ostamalla -
pitkään toimineen uutistoimiston United Press Internationalin -
ja perustamalla The Washington Times -lehden.
Jim Jonesin Kansan temppelillä -
oli oma PR-osasto, joka kiillotti johtajan julkisuuskuvaa.
Se tulikin tarpeeseen.
Heaven's Gate -ryhmä yritti kontrolloida itsemurhauutisointia -
ajoittamalla lehdistötiedotteet ruumiiden löytymisen kanssa yhteen.
Myös Asahara pyrki varmistamaan median suosion -
etenkin, kun huhut hänen toimiensa epäilyttävyydestä alkoivat kiertää.
Asaharan ryhmään liittyneiden nuorten vanhemmat -
alkoivat kritisoida ryhmää ja syyttivät sen siepanneen heidän lapsensa.
Ulkopuolinen kritiikki lisääntyi.
Organisaation oli vastattava siihen.
Ensimmäinen askel oli virallisen edustajan nimittäminen.
Heidän tietonsa eivät pidä paikkaansa.
Toinen askel oli valokeilaan hankkiutuminen.
Asaharaa pyrittiin tuomaan julkisuuteen yhä enemmän.
Hän osasi olla hauska ja viihdyttävä.
Pystytkö siis leijumaan jopa kolme päivää?
Niin on kirjoitettu, mutta minun kohdallani asia ei ole niin.
Guru kutsuttiin keskusteluohjelmaan.
Mielipide muuttui heti. "Ehkä ryhmä ei olekaan niin paha.
He ovat outoja mutta eivät vaarallisia."
Asahara antoi usein haastatteluja jooga- ja meditaatiolehdille.
Hänestä tuli myös piirroshahmo.
Hänen opetuksistaan tehtiin useita manga-sarjakuvia.
Lisäksi tehtiin animea,
jossa Asahara kuvattiin ilmassa leijuvana guruna.
Animaatiot eivät kuitenkaan olleet ryhmän suurin anti popkulttuurille.
Se oli tämä korvamato.
Mestari, mestari
Mestari Asahara
"Sonshi māchi" eli "Mestarin marssi" nousi niin suosituksi,
että sitä laulettiin jopa kouluissa eri puolilla Japania.
Asahara kirjoitti myös rakkauslaulun hermokaasu sariinille.
Siitä ei tullut hittiä.
Ryhmä halusi julkisuutta ja huomiota osakseen.
Ikävä kyllä julkisuus tuo mukanaan myös vihamiehiä -
kuten Tsutsumi Sakamoton.
Kultteihin erikoistunut juristi Sakamoto kerää todisteita Asaharan ryhmää vastaan.
Tokiolaisen uutisohjelman haastattelussa -
Sakamoto väittää testauttaneensa Asaharan veren -
ja testien osoittaneen, ettei siinä ole mitään yliluonnollista.
Sakamoto ilmoittaa aikeestaan julkaista tulokset.
Gurun reaktiota pelkäävä kanavan työntekijä -
antaa ryhmän johdolle vihjeen, ja julkaisu estetään.
Pian tapauksen jälkeen Asahara lähettää väkeään Sakamoton asunnolle.
Hideo Murain johtama kuuden miehen ryhmä -
käy Sakamoton, tämän vaimon ja poikavauvan kimppuun.
Perhe tapetaan kaliumkloridiruiskeilla.
Ruumiit viedään ulos -
ja sullotaan metallitynnyreihin.
Tynnyrit haudataan eri paikkoihin,
ja murha-aseet pudotetaan mereen.
Poliisi tietää Sakamoton kritisoineen Asaharaa -
ja epäilee kultilla olleen osuutta murhiin.
Tutkinta kuitenkin pysähtyy kuin seinään.
Japanin perustuslaissa uskonto ja valtio erotetaan tiukasti toisistaan.
Poliisi ei mielellään ryhdy -
tutkimaan uskonnollisten ryhmien tekemisiä.
Poliisi kävi kyllä toisinaan ryhmän tiloissa saatuaan ilmoituksia,
mutta Asahara puolustautui vetoamalla uskonnonvapauteen.
Aivan. Poliisikaan ei halua huonoa julkisuutta osakseen.
Nyt kun hallitset mediasuhteiden ylläpidon,
olet hyvää vauhtia menossa valtavirtaan.
On aika valjastaa myötätuuli käsikirjan opeilla hyötykäyttöön.
SIIRRY POLITIIKKAAN
Kulttijohtajuuden tavoin politiikkaakaan ei aina osata arvostaa.
Uppopaistettua tikkuvoita.
Presidenttiehdokkuutta tavoittelevat republikaanit voitelevat yleisöään.
Mutta se on oiva keino lisätä uskottavuutta.
Kulttijohtajat ovat koukussa valtaan.
Siksi monet heistä menevät mukaan politiikkaan.
Kulttijohtajat haluavat hallita asioita.
Johonkin virkaan tai lautakuntaan pääseminen -
hyödyttää heitä, sillä se antaa keinon hallita ulkopuolista yhteisöä.
Fiksuimmat gurut hallitsivat homman.
George Moscone nousi Jim Jonesin tuella San Franciscon pormestariksi,
ja Jones pääsi kaupungin asuntolautakuntaan.
Sitä kautta hän sai lisää paikallista vaikutusvaltaa.
Bhagwan Rajneesh hankki kulttiyhteisölleen virallisen kaupungin aseman.
Se kukoisti,
kunnes seuraajat yrittivät tappaa paikallisviranomaisia.
Äärimormonijohtaja Warren Jeffsillä -
oli kotikaupungissaan niin paljon valtaa, että hän valitsi hallintojohtajan,
poliisipäällikön ja pormestarin.
Poliittisilla pyrkimyksillään Asahara tavoitteli muutakin kuin valtaa.
Hän halusi kunnioitusta.
Hän oli kunnianhimoinen kuten kuka tahansa itseään Messiaana pitävä ihminen.
Hän koki, että hänellä oli erityinen tehtävä suoritettavana.
Hänellä oli viesti maailmalle.
Jos tätä käytetään oikein, mitään ongelmia ei tule.
Hän arveli liikkeensä saavan lisähuomiota vaalien ansiosta.
"Pääsemme lehtien sivuille ja sanomaamme kuunnellaan."
HEINÄKUU 1989 KUUSI VUOTTA ENNEN METROISKUJA
Puolitoista vuotta ennen parlamenttivaaleja -
Asahara perustaa oman puolueen.
Hän asettuu ehdolle yhdessä 25 muun Korkein totuus -jäsenen kanssa.
Heidän kampanjansa oli omalaatuinen.
Ryhmän vaalikampanja oli -
eräänlainen parodia Japanin vaalikulttuurista.
Ehdokkaat esittivät kummallista tanssia musiikin tahtiin -
ja käyttivät norsunaamareita ynnä muuta hullua.
Puolueohjelma on tuttua kauraa.
Siinä ylistettiin joogan ja meditoinnin hyötyjä -
ja varoitettiin maailmanlopun koittavan kaikille liikkeen ulkopuolisille.
Usko tai älä, mutta liike koki rökäletappion.
Asahara sai alle 2 000 ääntä. Hän siis epäonnistui surkeasti.
Ehdokkuuksien oli pitänyt tuoda liikkeelle hyvää julkisuutta,
mutta se joutuikin massamedian pilkan kohteeksi.
Vaalit ovat ohi. Nyt saa puhua vapaasti.
Asahara ei taivu tappioon noin vain.
Siitä eteenpäin Asahara alkoi todella uhota saarnoissaan:
"Maailma käänsi meille selkänsä. Sen täytyy saada rangaistus."
Todellakin. Asahara löytäisi pian käsikirjan uumenista taktiikan,
jota moni nurkkaan ajettu kulttijohtaja on käyttänyt.
Jos et pääse porukkaan, tee porukasta selvää.
Häipykää. Vihaan teitä. Kuulitteko? Vihaan teitä.
ÄLÄ SUUTU VAAN KOSTA
Kun yrittää kaikin keinoin kohentaa imagoaan,
mutta mikään ei tunnu toimivan,
olisi helppo luovuttaa.
Vaihtaa ehkä alaa.
Murskatappion vaaleissa kärsinyt Shoko Asahara päätti toimia toisin.
Asahara ei sietänyt epäonnistumista,
joten vaalitappio oli käännekohta organisaation toiminnassa.
Ensin Asahara punoo uuden tarinan selittääkseen tappionsa.
Hän väittää vaalituloksen -
syntyneen kansainvälisen, häntä vastaan suunnatun salaliiton juonimana.
Juonen takana ovat Yhdysvallat, Iso-Britannia, vapaamuurarit -
sekä Japanista käsin toimiva kansainvälinen sionistien salaliitto.
Selvä.
Asaharan mukaan salaliitto haluaa tuhota Korkeimman totuuden,
ja on vain yksi keino varmistaa liikkeen ja ihmiskunnan selviytyminen.
Vastaisku.
Ajatus viimeisestä taistelusta lakkasi olemasta vertauskuva -
hyvän ja pahan taistolle ja muuttui todelliseksi taisteluksi.
Ryhmä alkoi aseistautua taistellakseen pahaa vastaan.
Asahara valmistautuu taistoon neljän luottoseuraajansa avulla.
Astrofysiikkaa opiskellut Hideo Murai -
saa tehtäväkseen kehittää ydin-, mikroaalto- ja lasertekniikoita.
Seiichi Endo oli opiskellut eläinlääkäriksi,
mutta työstää nyt ebolan ja pernaruton kaltaisia biologisia aseita.
Kiyohide Hayakawa, joka työskenteli aiemmin rakennusinsinöörinä,
matkaa Venäjälle hankkimaan panssarivaunuja, hävittäjiä -
ja jopa ydinaseita.
Mikään hankkeista ei tuota tulosta.
Mutta neljäs Asaharan sotureista, kemisti Masami Tsuchiya,
onnistuu tekemään läpimurron.
Hän valmistaa hermokaasu sariinia, jota ryhmä testaa Australian takamailla.
Asaharalla on nyt hallussaan toimiva joukkotuhoase.
Enää puuttuu vain kohde.
20. MAALISKUUTA 1995
Tuhannet työmatkalla olleet tokiolaiset -
kokivat maanantaiaamuna karmeita,
sillä useisiin juniin oli jätetty myrkkykanistereita.
Selvisin hengissä Tokion metron vuoden 1995 sariinikaasuiskuista.
Matkustajat hoippuivat ulos kärsien nenäverenvuodoista,
osa jopa kouristuksista ja pahoinvoinnista.
Emme tienneet, mitä tapahtui. Sairaala näytti sotasairaalalta.
Tokion sairaaloihin on tullut yli 3 000 ihmistä,
ja ensiavut ovat ruuhkautuneet hoitoa tarvitsevista hermokaasupotilaista.
Kävin hyvin lähellä kuolemaa.
Yhteensä 14 ihmistä menetti henkensä, ja noin tuhat ihmistä sai vammoja.
Poliisi oli kuullut ryhmän tehneen kokeita kemiallisilla aseilla -
ja tekee sen tiloihin ratsian.
Asahara onnistuu kuitenkin pakenemaan.
Kultin johto kieltää osallisuutensa.
Tokion tapahtumat ovat hyvin ikäviä, mutta me emme ole niiden takana.
Poliisi löytää kuitenkin kultin tiloista riittävästi aseita ja myrkkykaasua -
neljän miljoonan ihmisen tappamiseen.
Toukokuun 5. päivänä ryhmä yrittää uutta metroiskua -
Zyklon B -kaasulla,
mutta epäonnistuu.
Toukokuun 16. päivänä poliisi tekee ryhmän päämajaan uuden ratsian -
ja löytää gurun piileksimästä meditointikammiosta.
Lopulta 13 kultin jäsentä, mukaan lukien Asahara,
todetaan syyllisiksi murhiin ja murhien suunnitteluun.
Heinäkuussa 2018 kaikki tuomitut teloitettiin.
Niin päättyivät Asaharan pyrkimykset kiillottaa imagoaan ja luoda uusi maailma.
Epäonnistumiseen.
Kaikesta tähän asti nähdystä huolimatta -
sinun kulttitoimintasi ei tarvitse päättyä samoin.
Sinä voit pelata pitkällä tähtäimellä ja luoda kestävän ryhmän.
Käsikirjan viimeisen luvun oppaana -
toimii Pohjois-Koreasta paennut pastori,
joka loi yhden 1900-luvun suurimmista ja tuottoisimmista uskonliikkeistä -
ja jonka vaikutus tuntuu vielä nykyäänkin.
Tekstitys: Heidi Mäki